CONVOCATORIA PARA PROVISIÓN DUN POSTO DE TRABALLO DE XEFATURA SUPERIOR DO GRUPO 3 VACANTE NA RPT DE PERSOAL LABORAL FIXO DA ESCOLA UNIVERSITARIA DE ENFERMERÍA
ADMINISTRACIÓN LOCAL — Provincial — Deputación Provincial (Persoal, oposicións, 20/11/2018)

O deputado, en virtude das competencias delegadas da presidencia en materia de persoal, dita a seguinte “Vista a proposta de provisión dun posto de traballo de xefatura superior do grupo 3 vacante na RPT de persoal laboral fixo da Escola Universitaria de Enfermería; de conformidade co disposto nos artigo 19 do Real decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, e artigo 24 do Real decreto lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores; en virtude das atribucións que me confiren os artigos 34.1. g e 34.2 da Lei 7/85, de 2 de abril, reguladora das bases do réxime local, RESOLVO aprobar a convocatoria de provisión do referido posto de traballo, que se rexerá polas seguintes Esta convocatoria ten por obxecto a provisión dun posto de traballo de xefatura superior do grupo 3, vacante na relación de postos de traballo adscritos á Escola Universitaria de Enfermería dependente da Deputación Provincial de Pontevedra, con motivo da xubilación da titular e polo sistema de concurso de méritos. O posto de traballo obxecto de provisión pertence o grupo 3 de clasificación segundo a titulación requirida e grupo de cotización asignado. Dito posto terá asignadas as seguintes retribucións: 1. Poderá participar nesta convocatoria o persoal laboral fixo da Escola Universitaria de Enfermería, titular dun posto de oficial 1ª (grupo 5), calquera que sexa a súa situación administrativa, agás aqueles que se encontren na situación de suspensión firme de funcións, mentres dure a suspensión, e que reúnan as condicións e requisitos esixidos na data en que termine o prazo de presentación de solicitudes.2. Para poder participar requírese que a persoa solicitante estea en posesión do título de bacharelato ou equivalente e que teña ocupado un posto de traballo de oficial de 1ª, (grupo 5) un mínimo de dous anos coma persoal laboral fixo.1. As solicitudes para tomar parte neste concurso deberán formalizarse no modelo oficial que figura na web da Deputación Provincial e presentarse da seguinte forma: Coa solicitude deberá achegarse unha copia do documento nacional de identidade ou a tarxeta acreditativa da súa identidade expedida polas autoridades competentes no caso de cidadás ou cidadáns comunitarios, e, no seu caso, a documentación acreditativa dos méritos alegados segundo a orde do baremo establecido na base quinta, acompañada da relación dos documentos que se entregan (cadro de méritos da solicitude). Só se terán en conta os méritos que se xustifiquen documentalmente dentro do prazo de presentación de instancias e os alegados dentro deste prazo que se xustifiquen con posterioridade no prazo de emenda de defectos formais. No caso de equivalencia ou homologación de titulacións deberá xustificarse co certificado expedido polo organismo competente para establecelas.2. O prazo para presentar as solicitudes será de 10 días naturais, contados a partir do día seguinte ao da publicación da convocatoria no Boletín Oficial da Provincia de Pontevedra (BOPPO). A presentación de solicitudes poderá facerse no Rexistro xeral do organismo provincial ou de calquera das formas establecidas no art.16.4 da Lei 39/2015, de 1 de outubro, do procedemento administrativo común das administracións públicas (LPACAP); as solicitudes que se presenten a través da oficina de Correos deberán entregarse nun sobre aberto para seren seladas e datadas pola funcionaria ou funcionario antes de seren certificadas. As solicitudes de participación deberán estar sempre seladas con independencia do organismo no que se presenten.3. As solicitudes subscritas por persoas de nacionalidade española no estranxeiro poderán cursarse no prazo sinalado a través das representacións diplomáticas ou consulares españolas correspondentes, que llas remitirán seguidamente ao organismo competente.4. As persoas aspirantes quedan vinculadas aos datos que consten na súa solicitude, se ben os erros de feito que poidan advertirse poderán emendarse ou repararse en calquera momento, sexa de oficio ou a instancia de parte.5. A documentación acreditativa dos méritos que aleguen posuír deberá presentarse nos termos e condicións que se sinalan na base quinta.6. O Servizo de Recursos Humanos e Formación da Deputación poderá solicitarlles ós interesados as aclaracións ou, no seu caso, a documentación adicional que considere necesaria para a comprobación dos méritos alegados. A ocultación, a falsidade e a manipulación dos documentos que se acheguen determinarán a exclusión definitiva do solicitante, calquera que sexa a fase do procedemento en que se detecte sen prexuízo das posibles responsabilidades.7. As solicitudes de participación poderán ser renunciables antes da data de constitución da Comisión de valoración.8. Unha vez finalizado o prazo de presentación de solicitudes o presidente ou o deputado que teña as competencias delegadas ditará resolución aprobando a relación de admitidos e excluídos, a composición da Comisión de valoración e a data, a hora e mais o lugar da súa constitución. Esta resolución publicarase nos taboleiros de anuncios da institución provincial e na páxina web para efectos unicamente informativos. Os aspirantes excluídos disporán dun prazo de dous días hábiles para emendar as deficiencias que motivasen a súa exclusión. No suposto de producirse reclamacións deberá ditarse unha nova resolución estimándoas ou desestimándoas coa publicación da lista definitiva na páxina web e no taboleiro de anuncios.1. Os méritos dos concursantes serán cualificados por unha Comisión de valoración. Esta comprobará e valorará os méritos alegados e acreditados polos aspirantes admitidos, realizando a correspondente proposta de adxudicación ou, no seu caso, a declaración de posto deserto. A Comisión de valoración estará constituída por catro membros designados pola deputado delegado: un presidente, un secretario e dous vogais. A designación dos membros desta comisión incluirá os respectivos suplentes e terá en conta o determinado no Real decreto lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, no que se refire á igualdade efectiva entre mulleres e homes nos órganos de selección.2. Os membros da Comisión de valoración deberán pertencer a grupos de titulación igual ou superior ó esixido para o posto obxecto do concurso.3. A comisión non poderá constituírse nin actuar sen a asistencia de tres dos seus membros, titulares ou suplentes, indistintamente, e poderá solicitar a designación de asesores ou colaboradores con voz pero sen voto. As súas decisións adoptaranse por maioría de votos. A valoración dos méritos efectuarase de acordo co seguinte baremo: a) Experiencia profesional: ata un máximo de 4,00 puntos, de acordo coa seguinte distribución: b) Cursos de formación e perfeccionamento, ata un máximo de 2,00 puntos: Por asistir a cursos de formación e perfeccionamento organizados por centros oficiais dependentes da Administración do Estado, Comunidade Autónoma e Administración local, universidades ou escolas da Administración pública relacionados co posto de traballo convocado (incluídos os organizados por sindicatos no marco do Acordo Nacional de Formación Continua): ata un máximo de 2,00 puntos, computándose: 1.0,25 puntos por curso de 100 ou máis horas de duración 2.0,20 puntos por curso de entre 60 e 99 horas de duración 3.0,15 puntos por curso de entre 30 e 59 horas de duración 4.0,10 puntos por curso de entre 10 e 29 horas de duración c) Coñecemento do idioma galego: ata un máximo de 1,00 punto: d) Antigüidade: ata un máximo de 3,00 puntos: Valorarase a razón de 0,15 puntos por ano de servizo ou fracción superiora seis meses ata un máximo de 3,00 puntos. Neste apartado non se computarán os incluídos no apartado a). 1. A información necesaria referida ós méritos expresados nos apartados a) e e) relativos a experiencia profesional e antigüidade da base quinta acreditarase mediante unha certificación expedida polo secretario da corporación ou administración que corresponda, e achegarase á instancia dentro do prazo de presentación de solicitudes co fin de que poidan ser tidos en conta pola Comisión de valoración.2. Nos restantes casos de acreditación documental poderanse presentar fotocopias.3. Para a valoración dos méritos alegados e debidamente acreditados tomarase como referencia a data de finalización do prazo de presentación de solicitudes.1. A Comisión de valoración proporalle ó deputado delegado de persoal que se adxudique o posto de traballo obxecto de provisión á persoa candidata que acade a maior puntuación, unha vez sumadas as cualificacións obtidas en cada un dos apartados do baremo de méritos.2. En caso de empate teranse en conta os méritos enunciados no apartado a) pola orde expresada. De persistir o empate acudirase á data de ingreso como empregado no posto desde ó que se concursa.3. Finalmente procederase á publicación do resultado nos taboleiros de anuncios da Deputación e tamén, a efectos puramente informativos, na intranet desta institución, para que no prazo de cinco días hábiles, contados a partir do seguinte ó da súa exposición, as persoas interesadas poidan presentar as alegacións que estimen oportunas, que serán resoltas pola Comisión de valoración. As bases da convocatoria vinculan a Administración provincial, a comisión seleccionadora e as persoas aspirantes que participen neste proceso selectivo. A Comisión seleccionadora queda facultada para interpretar as bases, así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. As bases e cantos actos administrativos deriven delas e da actuación da comisión de selección poderán ser impugnadas nos casos e na forma establecidos na Lei 39/2015, de 1 de outubro, do procedemento administrativo común das administracións públicas así como na Lei 29/98, de 13 de xullo, reguladora da xurisdición contencioso-administrativa. Pontevedra,16 novembro de 2018 O deputado delegado. O secretario.